als_Latn bos_Latn ron_Latn
Beteja elektorale është në gjysmën e rrugëtimit dhe tashmë kushdo mundohet të bëjë parashikimet për 25 qershorin. Redaksia e Shkodra News ka përgatitur një pyetësor për gazetarët dhe opinionistët e Shkodres. Shikoni përgjigjet e tyre mjaft interesante:
Shkodra News-Pse gjithnjë e më shumë këto zgjedhje të 25 Qershorit po konsiderohen si më të vecantat por dhe më të cuditshmet?
Blerti Delija-Jane te cuditshme jo me te vecantat. Kjo pasi kemi nje qeveri PS-PD-LSI e cila mban pergjegjesine per ecurine teknike te zgjdhjeve. Praktikisht, per here te pare ne Shqiperi nuk kemi nje gare pozite- opozite per ti zene vendin njera- tjetres me 25 qershor, por nje qeveri qe edhe pas kesaj date, te pakten deri ne shtator, do te bashkeqeverisin pavaresisht rezultatit.
Bepin Kolvata-Pas marreveshjes Rama – Basha, kjo fushate mori ngjyra te veçanta sepse shohim qe ndryshe nga zgjedhjet e shkuara mungon “lufta” mes kampeve politike per te mbushur qytetet dhe sheshet me flamuj, apo banderola kandidatesh. Kjo eshte gjeja me e mire qe kishte ndodhur deri me sot. Takimet jane me te moderuara dhe ka nje fryme deri diku te qete. Por te çuditshme sepse dy forcat e medha qe relativisht kane pritur fushaten per te “shenjestruar” njera – tjetren, jane me te kujdesshme kete here ne akuzat qe percjellin dhe po ndjekin nje strategji thuajse te perbashket per te sulmuar partite e vogla. Pra mungon deri diku perballja e drejteperdrejte dhe e ashper PD – PS, e cilesuar ndryshe beteja tradicionale per pushtetin e neserm.
Elvis Nabolli-Te cuditshme pasi linden nga nje marreveshje jo pak e cuditshme ne mes dy liderve kryesor, pas akuzave te panumerta ne drejtim te njeri tjetrit dhe ne fund dialogut qe shume kujt ju duke si I pamundur. Te vecanta, pasi dy lideret gjate ketyre diteve jane ne sinkron me njeri tjetrin ne akuza ndaj liderit te LSI- se dhe mesa duket dhe kuptohet ka nje “marreveshje” per sulm frontal ndaj LSI- se ne menyre qe te menjanohet nga arena politike. Do realizohet? Te presim 25 Qershorin.
Senad Nikshiqi-Keto zgjedhje jane te veçanta sepse per here te pare nuk ka koalicione. Nga ana tjeter eshte hera e pare kur dy lideret e se majtes dhe te djathtes jane uluru koke me koke dhe kane zgjidhur te tashmen por edhe te ardhmen sebashku. Nje tjeter pike kyçe eshte reforma ne drejtesi. Keto zgjedhje jane edhe nen ndikimin e kesaj reforme dhe secila nga partite do sa me pak “koka te prera”. Patjeter qe kjo eshte pjese e marreveshjes Rama-Basha.
Taulant Kopliku-Menyra sesi te dy forcat e medha erdhen deri ketu, eshte e ngjashme si dy pika uji. Per here te pare ne histori kemi dy parti tradicionale, te cilat nuk jane me vetvetja. As ne emer, as ne logo e as ne tradite. Nga njera ane kemi PS e kthyer ne Rilindje qe ka zevendesuar perfundimisht te kuqen tradicionale me lejlane qe zoti Berisha e ka emertuar mavi, ndersa nga ana tjeter kemi Partine Demokratike te transformuar ne Republike te Re, me zhdukjen nga sfondi te blu-se tradicionale te partise se Sali Berishes. Ndersa kjo e ashtuquajtur PS qe vijoi edhe kete rradhe te promovoje rilindas te rinj duke larguar emra te rendesishem te kesaj force ne vite, ekzaktesisht te njejten gje beri dhe Republika e Re duke futur ne lista cadristet e betuar perballe kundershtareve te Bashes, njerez me integritet dhe figura autoritare te Partise Demokratike. Dhe cfare eshte me kryesorja, keto dy forca, perjetesisht kundershtare, neser me shume gjasa mund te formojne nje aleance qeverisese aspak natyrale por gjithsesi te domosdoshme per fatet e vendit e cila megjithe njemije problemet qe mund te shfaqe, do te jete me solide dhe me e besueshme per shqiptaret sesa aleancat e sforcuara tete-vjecare me LSI-ne si qeverisese e perjetshme. Kjo eshte mjaft e rendesishme, edhe pse ngjan e cuditshme.
Shkodra News-Kur flitet për Shkodrën, natyrshëm flitet për Partinë Demokratike si favorite kryesore për të patur shumicen e 11 vendeve për në parlamentin e ardhshëm. Si është performanca e PD-së në këtë pjesë të parë të fushatës?
Blerti Delija-Varet se me cfare kriteresh gjykon per performancen. Ne zgjedhjet e 2015 kishte me shume perfshirje te zgjedhesve ne fushate. Flas per pjesen e dukshme. Sivjet, ne dy takime te Bashes ne shesh, pjesemarrja eshte shume modeste. Mbase eshte edhe pjese e marreveshjes Basha- Rama per te mos i besuar me tubimeve masive, por takimeve me pak njerez, te mbledhur ne forme rrethore te ulur ne tryeze. Kete skeme po e perdorin te dy aktualisht. Kandidatet e kane ndare Qarkun ne zona e keshtu nje grup po punon ne Bashkine e Shkodres, nje ne Vau- Dejes dhe nje tjeter ne M.Madhe. Duket ne pamje te pare se Puka eshte jetime. Sa i takon suksesit apo mossuksesit, duhet te kemi durim te presim 25 qershorin.
Bepin Kolvata-Ka nje fushate qe e nisur me shume zhurme dhe pakenaqesi per listen e kandidateve, po ngjan deri diku si nje gare lokale dhe jo kombetare. Pjesa me e madhe e kandidateve po ndjekin te njejten strategji takimesh dhe duke u fokusuar hera heres tek problematika qe lidhen me shume me pushtetin vendor, sesa qeverisjen qendrore. Mendoj qe 10 ditet e fundit do te jene testi kryesor dhe tregueset e impaktit qe kane patur kandidatet per deputet tek elektorati.
Elvis Nabolli-Nga sa mbaj mend une, fushata e demokrateve nuk me duket ne performance me te mire te mundshme, cka besoj se do te ndikoj jo pak ne rezutatin e 25 Qershorit ne Shkoder. Shumica? Mbetet per tu pare, a do mund PD te rimarre bastionin e saj pas rezultatit te 2013- es ku e humbi perballe PS- LSI. Pakenaqesit, ndryshimet e listave, mendoj se do lene gjurme jo pak ne rezultat. Tregues jane edhe takimet qe po ben PD ne Shkoder te cilat nuk jane me te mirat e mundshme atehere edhe kur Basha eshte I pranishem.
Senad Nikshiqi- Parimisht keshtu duhet te jete por praktikisht parimet kane rene poshte. Dhe nuk eshte faji i demokrateve shkodran por fajtore eshte PD-ja e Shkodres dhe pse jo lideri i saj Basha. Edhe kete here PD nuk mund ta kete shumicen ne Parlament. Mendoj se nga 11 deputete maksimumi i mundshem per PD eshte 5. Me vjen ne mendje nganjehere numri 4 per PD por nuk do guxoj ta them ose ta supozoj, mbase eshte llogari e gabuar e imja. Nese flasim si subjekt PD merr me shume se te gjithe por nese i ndajme e majta dhe e djathta kam bindjen se rezultati do jete 6 e majta dhe 5 e djathta. Fushata e PD kete radhe me duket sa per te kaluar radhen. Nuk e kuptoj kush e drejton,çfare thuhet, cili eshte mesazhi i perbashket, kush ka nje zone e kush nje tjeter. Lista e PD ka gabime te medha dhe demokratet e kane shprehur. Mungesa e simpatizanteve ne mitingjet e Bashes ne Shkoder nuk do te thote asgje por do ishte naive nese nuk merret si nje shenje jo e mire.
Taulant Kopliku– PD ne rang lokal ka ndoshta momentin e saj me te veshtire ne keto 26 vite. Largimi thuajse brutal i Jozefina Topallit dhe “tradhetia“ nga te besuarit e saj me te ngushte, ka krijuar nje klime pasigurie ne kete force e cila eshte ne nje faze perplasjesh brenda lloji te cilen nuk mundet ta fshehe asnje buzeqeshje e sforcuar perpara kamerave. Qershine mbi torte, deges se Shkodres ia dhuroi Basha me listen e cila njehere u hartua “per ibret“, ndersa heren e dyte u kthye ne nje liste katastrofe. Basha beri ate qe as Berisha nuk ka guxuar ta beje, kenaqi oreksin e klaneve, per te futur ne liste persona te lidhur me keto klane, packa se medioker ne performancen e tyre. Megjithe problemet qe sapo permenda, PD ne Shkoder eshte nje fryme e cila mbahet lart nga masa e madhe e militanteve. Kjo mase e cila dy vjet me pare u mobilizua me nje bilbil kunder te keqes se madhe, “komunistes se rrezikshme“ Keti Bazhdari, besoj se edhe kete rradhe do te kete mesazhin e duhur te perballjes me “kucedren e kuqe“. Dhe kjo vote masive e antikomunisteve te vitit 2017 do te perkthehet ne vote pro PD-se. Ne fakt do jete nje vote zemerimi ndaj qeverise, vote per mungese te nje tjeter alternative qe detyron shume te djathte te zgjedhin partine e Lul Bashes si te keqen me te vogel.
Shkodra News-Nga ana tjetër PS e cila duket se e ka bazuar pjesën e dukshme të fushatës tek kandidati numër 1 në listë, Ditmir Bushati. A ka shanse reale PS të marrë shumicen e deputetëve në Shkodër?
Blerti Delija-Grupi i kandidateve te PS duket me kompakt. Por PS ndryshe nga PD, nuk i shpreh pakenaqesite haptas por diten e zgjedhjeve. PS nuk ja doli te beje permbysje ne vitin 2013, megjithe konsumin 8 vjecar te PD. Por kete here, ka nje faktor X qe mbase mund te ndikoje ne rezultatin final: Jozefina Topalli! Lenia e saj jashte listes se Shkodres, ka ngjallur jo pak pakenaqesi. Ne perceptimin tim, Topalli zhvendos te pakten 1 mandat nga njera ane ne tjetren. Nga do te anoje ky mandat? Eshte shpejt te thuhet, por jo ne krah te PS. Sidomos tani qe po flitet per nje bashkeqeverisje PD- PS pas 25 qershorit.
Bepin Kolvata-Jo! Arsyet jane disa ne gjykimin tim, qe nisin nga pakenaqesia e qeverisjes 4 vjeçare, per tu pasuar me sjelljen qe ka patur kjo mazhorance me Shkodren. Shtuar ketu edhe betejen qe po zhvillohet brenda partive me spekter te majte, e shoh tejet te veshtire nje perseritje te rezultatit te 2013-es, e jo me te kete shumicen ne keto zgjedhje PS e vetme.
Elvis Nabolli-Mendoj se PS shansin e jetes e kishte ne zgjedhjet e 2013- es, dhe aty maksimumi qe mori ishin 4 deputete, nga sa shof them se PS- ja ka mudnesi tw qwndroj pwrswri tek i njwjti nr, pra 4. Edhe pse PSD- ja do I heq jo pak vota PS- se. A ju duket se LSI po shkarkon shume bateri ne nje beteje te ashper ne te dy frontet? A jane diku te bazuara premtimet e Metes, kryesisht se LSI do te formoje qeverine e ardheshme?
Senad Nikshiqi-PS ne Shkoder e ka te qarte se vetme si subjekt politik nuk mund te dale force e pare. 2013-ta eshte rezultati me i mire i socialisteve. Ajo qe do te bejne eshte te ruajne status-quone ne nje beteje qe eshte me e forte se e 2013-es. Maksimumi i socialisteve ne Shkoder eshte 4 deputete.
Taulant Kopliku-Partia Socialiste duhet te qendroje me kembe ne toke e te pranoje se rezultati i para kater viteve nuk mund te perseritet ne Shkoder. Se pari per zhgenjimin qe shkodranet kane pesuar nga qeverisja kater vjecare Rama – Meta. Ne Shkoder ka nje mllef te madh ndaj binomit qeverises edhe per shkak te sjelljes deri ne kufijte e arrogances nga ana e LSI-se ne kete qytet e cila nga qytetaret merren si nje model per te mos u ndjekur. Se dyti sepse si te mos mjaftoje perballja tradicionale me PD, kete rradhe do kete rrjedhje votash te majta ne favor te Tom Doshit. E se treti, por mjaft e rendesishme, fushata e vaket qe po ben grupi i kandidateve te PS ne Shkoder. Performanca e deritanishme e kandidateve, ngjan me ate skuadren e cila eshte nisur per te humbur nje ndeshje me sa me pak gola te pesuar. Kjo ul ndjeshem besimin tek elektorati i dyzuar.
Shkodra News-A ju duket se LSI po shkarkon shumë bateri në një betejë të ashpër në të dy frontet? A janë diku të bazuara premtimet e Metës, kryesisht se LSI do të formojë qeverinë e ardhëshme?
Blerti Delija-Besoj se edhe vete Meta e di qe LSI nuk do te jete force e pare, as formuese e qeverise madje as edhe ne qeverisje te vendit. Kjo ka sjelle agresivitetin e fushates se LSI, e cila tashme vuan efektin sandwich ne mes sulmeve te koordinuara PS- PD. Natyrisht, Meta do te mendoje te karikoje mbeshtetesit deri ne minutat e fundit, qe te pakten te marre nje rezultat jo me poshte se 2013. Dicka eshte e qarte: Meta po ben nxehjen para se te jete zyrtarisht opozite pas zgjdhjeve te 25 qershorit. Dhe nuk eshte lufte e dy fronte, por me qeverine e ardhshme PD-PS nese asnjera nuk merr e vetme 71 mandate.
Bepin Kolvata-Eshte nje beteje qe ndoshta nuk ishte llogaritur ne nisje te saj qe do te merrte keto ngjyra, e aq me pak keto tone akuzash e perplasjesh. Nje objektiv i shpallur qe nuk e di se ne cfare matjesh apo parametrash eshte bazuar, pasi vete sondazhet nuk e thone nje rezultat te tille. E gjykoj te pamundur daljen force te pare LSI-se, por them qe do te mbetet serish percaktuese e koalicionit te ardhshem qeveritar, gjithmone nese nuk do te kete bashkeqeverisje PD – PS, siç po lihet te kuptohet qe pas marreveshjes Rama – Basha.
Elvis Nabolli-Eshte totalisht e pamundur pavaresisht deshirave te atyre qe militojne ne kete subjekt.
Senad Nikshiqi-LSI eshte nervoze me shume se kurre dhe natyrisht qe do harxhoje te gjitha baterite e saj. Nese kalon edhe kete bllok qe Basha-Rama i kane vene me marreveshjen e tyre atehere LSI do jete perfundimisht e pathyeshme. Premtimet jo vetem te Metes por te te gjithe liderve jane te pabazuara dhe premtime elektorale qe vdesin pas 25 qershorit ashtu siç ka ndodhur gjithmone. LSI duhet te nderroje stil dhe model si e vetmja menyre per te mbijetuar, ndryshe Meta, Vasili, Kryemadhi apo kushdo tjeter duhet ti thone lamtumire peshes se tyre politike qe formoi dy qeverite e fundit.
Taulant Kopliku-Cdo force politike, jo vetem ketu por edhe ne te gjithe boten, ka ciklin e saj. Ka diten e lindjes, ka rritjen, plakjen e ne fund ka diten e vdekjes. Dikujt kjo jete i zgjat nje vit, e dikujt afro 200 vjet si rasti i konservatoreve ne angli. Mendoj se LSI e kreu misionin e saj dominues ne politiken shqiptare. Pa hyre ne detaje e ne opinione jashte pyetjes tuaj, them qe ai shkarkim baterish, sic po e theksoni ju, eshte me teper nje perpjekje e fundit per te reaguar nga te keqes qe vjen prapa. Sot LSI dhe lideri i saj po nxjerrin ne pah agresivitetin e fshehur mjaft mire pas shprehjes se famshme “qetesi e dashuri“ dhe me te njejtin agresivitet atrikulojne perrallen e forces se pare te cilen se beson a sas militanti me idiot i kesaj force ne renie te lire. Per ta mbyllur, besoj se nje numer te kufizuar deputetesh te LSI do te shohim ne parlamentin e ardhshem por kjo shifer do jete inercia e nje tete-vjecari ne pushtet qe natyrshem ka sjelle benefite qe do perdoren per ate qe kjo force di te beje me mire, blerjen e votes.
Shkodra News-Dhe e fundit një pyetje të drejtpërdrejtë: Cila parti do fitojë në zgjedhje në rang republike dhe cila do të dërgoje numrin më të madh të deputeteve nga Shkodra?
Blerti Delija-Perceptimi im bazohet ne pjesen e dukshme te fushates, e cila e thashe eshte e ndryshme nga ato qe jemi mesuar te shohim. Pra, marzhi i gabimit ne arsyetim, mund te jete me i larte se po verejme nje model ndryshe te fushates. Gjithsesi, force te pare shoh PS por e shoh te veshtire te marre e vetme 71 mandate edhe pse ne politike, sidomos ne ate shqiptare, ndodhin edhe “mrekullite”. Padyshim, force e dyte do te jete PD, madje me rritje krahasuar me 2013. Duke folur per Shkodren, kam nje ndarje mandatesh te tille: PD-4, PS-4, LSI-1, PSD-1. Sic e shikoni, mbetet nje mandat “pa emer”. Por edhe ai do te ndahet, sipas meje, ne mes PD dhe PS.
Bepin Kolvata-Ka ende edhe 13 dite deri ne diten e votimeve dhe trendi mund te ndryshoje, por jam skeptik per nje fitore bindese te nje force te vetme politike. Sa i perket Shkodres shoh nje gare miks mes forcave politike, qe ne fund them se do te shkoje me nje numer gati te barabarte deputetesh ne kuvend e majta dhe e djathta, kjo e fundit pak me e favorizuar ne rezultat.
Elvis Nabolli- PS do marre shumicen por nuk do mund te beje qeverine. Per inerci ne Shkoder do fitoj PD- ja edhe pse mendoj se nuk do mungojne surpriza nga partite e vogla te cilat do u heqin mandate te sigurta PD- se dhe PS- se.
Senad Nikshiqi-Partia qe do fitoje ne rang republike mendoj se eshte partia socialiste. Them se PD dhe Basha e dine kete gje ndaj edhe mund te kene pranuar qe te bejne nje koalocion paszgjedhor me PS. Eshte edhe deshire e nderkombetareve. Ne Shkoder PD mund te kete 5 deputete, PS 4, LSI 1 dhe PSD 1 deputet.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn